Wolf in die woordeboek, Gebruik 'n woordeboek, By OpenStax (Page 2/3) | Jobilize.com
Gebruik 'n woordeboek (Page 2/3)
Gebruik 'n woordeboek 3
Gebruik ‘n woordeboek
Luister na die volgende verhaal oor wolwe:
Wolf in die woordeboek
Jakkals in die woordeboek
[lu 6.1.5, 6.4.3, 6.5.1]
Die verhale van Rooikappie en Die Drie Varkies is sprokies.Wat is ‘n sprokie?Bestudeer die woordeboek-inskrywing en skryf die betekenis van die woord neer:
Skryf die betekenis van sprokieswêreld neer:
Skryf die betekenis van sprokiesland neer:
Is ‘n sprokie ‘n opgemaakte storie of is dit die waarheid ?
In beide sprokies wat in die leesstuk genoem is, is die wolf die bose karakter. Hoekom is dit so? (Lees die tweede paragraaf van die leesstuk.)
Skryf ‘n sinoniem neer vir bose karakter :
Van watter dierespesie is die wolf ‘n afstammeling?
Wat het die wolwe veral gedurende die wintermaande na die mense toe gelok?
Watter groep het hulleself as die heersers van die wildernis beskou?
Waarvan het die Wolwe gelewe?
Noem drie maniere waarop mense wolwe uitgeroei het:
Watter wolfspesie word slegs in dieretuine aangetref?
Watter belangrike bydrae, wat nie vir mense ‘n bedreiging is nie, kan wildehonde lewer?
wolf, (wolwe). Enigeen van ‘n aantal vraatsugtige roofdiere van die Hondegeslag (Canis) , wat groot skade onder vee, wild, beeste aanrig, en, in ‘n groep, die mens aanval, veral die soort C. lupus: Deur wolwe verskeur word. Die wolf en die lam wei rustig bymekaar (Ina Rousseau). 2. In sommige dele, benaming vir die hiëna. 3. (fig.) Persoon wat ‘n ander se ondergang bewerk: ‘n Meisie wat onder wolwe verval het. 4. Soort spinmasjien. UITDR.: Met die wolwe in die bos huil , maak soos jou maats maak; saamgaan met die meerderheid. Soos ‘n wolf eet , gulsig eet. ‘n Wolf in skaapsklere, ‘n skurk met ‘n onskuldige voorkoms. Wolf skaapwagter maak , ‘n skurk te veel vertrou.
Wat is idiomatiese uitdrukkings?
Idiome verleen kleur aan ons taalgebruik. In plaas daarvan om te sê dit reën hard , kan ons sê dit reën katte en honde.
Elke volksgroep het ook sy eie, unieke uitdrukkings en maniere van ‘n ding sê.
Bestudeer bostaande inskrywing en beantwoord die vrae:
Skryf vyf idiomatiese uitdrukkings neer:
Skryf die betekenisse van elk van die idiomatiese uitdrukkings neer:
jakkals, (-e) 1. Hondagtige roofdier van die fam. Canidae , met lang bene, dik stert en spits snuit, berug weens die skade wat dit onder kleinvee aanrig. 2. (fig.) Listige, skelm persoon: Hy is ‘n regte, geveinsde jakkals . UIDR.: Dis bo my jakkals , meer as wat ek kan doen of begryp. Jakkals sê die druiwe is suur – gesê van iemand wat minagtend praat oor iets wat buite sy bereik is. Jakkals verloor wel sy hare, maar nie sy streke nie (jakkals verander van hare, maar nie van streke nie) , ‘n mens ontgroei nooit jou ingebore geaardheid nie. ‘n Kaal jakkals , persoon wat niks besit nie. Vir jakkals (wolf) skaapwagter maak , die grootste skelm ‘n verantwoordelike pos gee. Jakkals prys sy eie stert – gesê van (aan) ‘n persoon wat homself prys. Jakkals trou (met wolf se vrou)(wolf en jakkals trou) – gesê as daar tegelyk reën en sonskyn is. Dit is klein jakkalsies wat die wingerde verniel , klein foutjies wat groot moleste veroorsaak. jakkals: …agtig, …jag, …jagter.